WIL NET NE OP NIE – WAT IS TOG FOUT? | Louiselourens's Weblog
WIL NET NE OP NIE – WAT IS TOG FOUT?
Oktober 11, 2007 louiselourens
Dit is so 'n lekker warm dag buite, maar steeds voel ek so donker, so af, so niks. Het gister nie juig ge eet, vanoggend het ons net swart koffie gehad, miskien is my liggaam 'n tekort aan iets, soos vitamiene, of yster of wat ook al. Miskien is dit stres. As ek nou my oë toemaak slaap ek tot volgende jaar.
Pierre geniet sy werk so vreeslik, maar is lekka moeg saans. Vandag verjaar die skool!! Almal kry roomys en chips. Ek sien al die kindertjies se gesigte!!! Hy kom vertel elke aand gretig wat hy die dag gedoen het. Sjoe en dit is nogal baie. Ek dink hy is baie trots op homself. En ek ook.
My oudste meisiekind Marguerite se jaar afskeid is Vrydag aand. Ma is soooooo trots op haar. Alles het sy self betaal. Gewerk vir geld en rok laat maak en skoene gekoop. Sy wou glad haar geldjies gee vir kos, maar hoe kon ek dit vat, dit is vir haar die belangrikste afskeid van haar lewe. Volgende jaar is sy in die grootmenswêreld en moet sy vir haar eie salaris werk. Sy is gekies om op Seyshell eilande te gaan werk. Maar die boyfriend wil nie hê. Ek het haar raad gegee, maar sy moet self besluit. Sy moet nie oor 5 jaar vir hom verwyt as sy nie kon gaan. Hulle is nie getroud of verloof so ek gun haar die rondreis totdat sy getroud is. Sy is nou eers 20 jaar oud. Haar lewe lê nog voor haar.
O, en my middelste Adele, is nou st 9, maar die matrieks is mos nou weg en en kyk nou het sy daardie siekte wat alle matrieks kry. Hulle koppe swel so op dat dit te swaar word vir hulle lyf!!!!! Sy dink sy is nou net DIE EEN!! Sal maar moet bietjie ingryp en terugbring aarde toe, want ai, die val kan so seer wees. Kleinsus Pia, wat nou in st. 7 is het juis vanoggend deurgeloop omdat haar kuif nie vasgesteek was nie!! O hulle is so vol dinge. Maar die ergste is dat hulle so moet honger kry die tydjie. Die ogies is party dae sommer vol trane. Saans gaan slaap hulle half nege sodat die nag net verby kan kom om more te kyk of dit beter gaan. Ek kry my kinders regtig jammer. Party keer gee die maatjies darem so 'n broodjie, dan is dit weer ok. Maar hulle weet dit is net tot die einde van die maand, want ons het met hulle gaan sit en praat, en hulle aanvaar dit so. Somtyds dan kry ek so 'n bladsy of twee om te tik dan het ons gou 'n R20 dan kan ons brood gaan koop. Die Here voorsien altyd. Maak nie saak hoe en hoeveel, Hy sien ons swaarkry raak. Dit maak ok maar net van ons beter mense sodat ons kan sien as dit goed gaan met ons, dat indien ander mense swaar kry ons hulle dan moet help.
Nou ja ek gaan nou eers weer groet.
Ek kan nie meer my oë oophou nie.
Liefde aan almal en wonderlik seën van Onse Hemelse Vader
← Swaar dae nog tot einde Oktober
GOEIE DAG ALMAL →
1. Dellie | Oktober 11, 2007 om 10:31 vm
Ai Louise, ek het nie woorde nie. Dis vreeslik dat julle so swaar kry. Maar ek weet ook dat jou geloof baie sterk is, en dat dit julle hierdeur sal dra. Sterkte! (((Louise)))